آلمانیا باش ناظیری آنگلا مرکل، حکومت اولا‌راق سعودی ژورنالیست جمال قاشیقچی-نین اؤلومونون آرخا پلانی آیدین‌لیق گتیری‌لنه قدر سعوری عربیستانینا سیلاح گؤندرمه‌یه‌جک‌لرینی آچیقلادی.
مرکل، چکیانین پایتختی پراگ'دا چکیایا باش ناظیری آندرژ بابیش ایله کئچیردیگی مطبوعات کونفرانسیندا قزئته'چی جمال قاشیقچی-نین اؤلدورولمه‌سی‌نین قددارجا بیر حادثه اولدوغونو، بونو سعوری عربیستانی کرا‌لی سالمان بن عبدالعزیز ایله کئچیردیگی تلفون گؤروشمه'سینده ایفاده ائتدیگینی دانیشدی.
مسئله ایله باغلی آوروپا بیرلیگی ایچینده بون‌دان سونرا نئجه بیر سیاست ایزلیه'جگینه دایر گؤروشدوک‌لرینی بیل‌دیرن مرکل،
بیز آلمان طرفی اولا‌راق دئدیک: بو دهشت‌لی حادثه‌نین آرخا پلانی گئرچک شکیلده آیدین‌لیق گتیرنه قدر سعوری عربیستانینا سیلاح گؤندرمیه'جگیک". دئدی.
دیگر طرف‌دن، آلمانیا ایقتیصاد و انرژیک ناظیری پتر آلتمایر ده آلمان یایین قورومو دویچلندفونک'ا ائتدیگی آچیقلامادا، آلمانیانین بو شرط‌لر آلتیندا سعودی عربیستانینا سیلاح ایخراجی ائتممه قراری آلدیغینی، آوروپا اؤلکه‌لری‌نین اورتاق بیر توتوم منیمسمه‌سی شرایطینده بو قرارین تأثیری‌نین الریاض اوزرینده داها تأثیرلی اولاجاغینی بیلدیرمیشدی.
سعوری عربیستانی، آلمانیانین یئنی ایلین‌دن بو یانا ان چوخ سیلاح ساتدیغی ایکینجی اؤلکه اولدو.
آلمانیا، بو ایلین 9 آییندا الجزایره تخمینن 741.5 میلیون یورو، سعودی عربیستانینا دا تخمینن 417 میلیون یورو دگرینده سیلاح ساتیشی ائتدی.
واشینگتون پوست قزئتی‌نین مؤلفی سعودی ژورنالیست جمال قاشیقچی، 2 اوکتوبر 2018 چرشنبه گونو رسمی پروسه‌دورلار اوچون سعودی عربیستانی‌نین ایستانبول باش کونسول‌لوغونا گئدن‌دن سونرا اورتا‌دان غیب اولموشدو.
سعوری عربیستان رهبرلیگی، 20 اکتوبردا، قاشیقچی‌نین "کونسوللوق بیناسیندا باش وئرن داوا-دالاش نتیجه‌سینده اؤلدوگونو" آچیقلامیشدی.
